S-5111/2023

Mál þetta, sem dómtekið var 2. október 2023, er höfðað með ákæru, útgefinni af héraðs-saksóknara 7. september sama ár, á hendur S-kk-þgf Þ-kk-þgf K-kk-þgf, kennitala [...], [...], Hafnarfirði, „fyrir brot gegn valdstjórninni, [aðfaranótt] mánudagsins 17. október 2022, með því að hafa eftir að hann var handtekinn og færður í lögreglubifreið nr. [...] fyrir utan [...], Reykjavík, skallað lögreglumann nr. A í höfuðið en við það hlaut hann væg eymsli við þreifingu á hægra gagnauga.

Telst þetta varða við 1. mgr. 106. gr. almennra hegningarlaga nr. 19/1940.

Þess er krafist að ákærði verði dæmdur til refsingar og til greiðslu alls sakarkostnaðar.“

Ákæran var birt 25. september 2023 og málið var þingfest 2. október sama ár. Ákærði hefur játað skýlaust fyrir dómi þá háttsemi sem honum er gefin að sök samkvæmt ákæru og er játningin studd sakargögnum. Farið var með mál þetta samkvæmt 164. gr. laga nr. 88/2008 um meðferð sakamála og var það tekið til dóms án frekari sönnunarfærslu þegar sækjanda og verjanda hafði verið gefinn kostur á að tjá sig um lagaatriði og ákvörðun viðurlaga. Ákæruvaldið gerir sömu dómkröfur og greinir í ákæru. Ákærði krefst vægustu refsingar sem lög leyfa. Þá er krafist hæfilegrar þóknunar til handa skipuðum verjanda sem greiðist úr ríkissjóði.

Samkvæmt því sem að framan greinir verður ákærði sakfelldur fyrir brot samkvæmt ákæru og er það réttilega fært til refsiákvæða í ákærunni. Ákærði er fæddur í [...] og samkvæmt sakavottorði hefur hann ekki áður gerst brotlegur við refsilög. Ákærða til málsbóta verður litið til játningar hans fyrir dómi. Að auki verður tekið tillit til persónu-legra aðstæðna ákærða sem nánar greinir í læknisvottorði. Til refsiþyngingar horfir að brot ákærða beindist að mikilvægum verndarhagsmunum og téður lögreglumaður varð fyrir meiðslum, auk þess sem háttseminni var beint að opinberum starfsmanni sem að lögum hefur heimild til líkamlegrar valdbeitingar. Þá horfir til refsiþyngingar að hátt-semin var til þess fallin að vera hættuleg þar sem hún beindist að höfði lögreglumanns. Að öllu framangreindu virtu, og með vísan til 1., 3. og 5. tölul. 1. mgr. 70. gr. og 2. málsl. 1. mgr. 106. gr. íalmennum hegningarlögum, sbr. 11. gr. laga nr. 101/1976 og 1. gr. laga nr. 25/2007, verður ákærði dæmdur í 45 daga fangelsi, en fresta skal fullnustu refsingar-innar og skal hún falla niður að liðnum tveimur árum frá uppkvaðningu dómsins að telja haldi ákærði almennt skilorð 3. mgr. 57. gr. sömu laga, sbr. 4. gr. laga nr. 22/1955.

Með vísan til 1. mgr. 235. gr., sbr. 233. gr., laga nr. 88/2008 verður ákærða gert að greiða allan sakarkostnað málsins, þar með talda þóknun skipaðs verjanda síns, S-kk-ef A-kk-ef S-kk-ef lögmanns, vegna vinnu á rannsóknarstigi og fyrir dómi, sem þykir út frá eðli og umfangi máls hæfilega ákveðin 300.000 krónur, að meðtöldum virðisaukaskatti, og 40.576 krónur í annan sakarkostnað samkvæmt yfirliti ákæruvaldsins.

Afhálfu ákæruvaldsins flutti málið H-kk-nf R-kk-nf G-kk-nf aðstoðarsaksóknari.

D-kk-nf K-kk-nf héraðsdómari kveður upp dóm þennan.

Dómsorð :

Ákærði, S-kk-nf Þ-kk-nf K-kk-nf, sæti fangelsi í 45 daga en fresta skal fullnustu refs-ingarinnar og falli hún niður að liðnum tveimur árum frá deginum í dag að telja haldi ákærði almennt skilorð 3. mgr. 57. gr. almennra hegningarlaga nr. 19/1940.

Ákærði greiði allan sakarkostnað málsins til ríkissjóðs, þar með talda þóknun skipaðs verjanda síns, S-kk-ef A-kk-ef S-kk-ef lögmanns, 300.000 krónur, og 40.576 krónur í annan sakarkostnað.

D-kk-nf K-kk-nf